
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 41
                                                            din 28 februarie 2022
privind prelungirea și preluarea unor contracte de închiriere
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.355/09.02.2022 şi la Consiliul Local Sighișoara cu nr. 5.741/18.02.2022, de referatul de aprobare, înregistrat cu nr. 4.358/09.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile înregistrate la Municipiul Sighișoara cu referire la prelungirea unor contracte de închiriere, încheiate cu persoane fizice având ca obiect terenuri ocupate de construcţii – garaje, al căror termen va expira la data de  28.02.2022;

 Având în vedere cererea, înregistrată la Municipiul Sighișoara cu nr. 3.892/07.02.2022, prin care domnul Avram Iuliu solicită prelungirea contractului de închiriere nr. 175/2017, având ca obiect terenul cu categoria de folosință curți - construcții, în suprafață de 380 mp., situat în Municipiul Sighișoara, str. La Leu, nr. 12, înscris în C.F. nr. 51541 Sighișoara (nr. C.F. vechi 11219, sub nr. cad. vechi 1227/11 și nr. top. 3355/11), cu nr. cad. 51541, cu destinația de teren curți - construcții, aferent construcției – casă de locuit, proprietatea chiriașului și a soției acestuia, Avram Lucica, ca bun comun, contract al cărui termen va expira la data de 28.02.2022;
             Având în vedere cererea, înregistrată la Municipiul Sighișoara cu nr. 1.355/17.01.2022, prin care domnul Timofte Vasile solicită preluarea contractului de închiriere nr. 132/2017, așa cum a fost modificat și completat prin actul adițional nr. 1/28.01.2022, având ca obiect terenul situat în Municipiul Sighișoara, cartier Târnava II, f.nr., poz. nr. 26, în suprafață de 15 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualii chiriași ai terenului, domnul Alupoaiei-Dabija Costel şi doamna Alupoaiei-Dabija Ana, conform contractului de vânzare - cumpărare încheiat în data de 17.01.2022;

Având în vedere cererea, înregistrată la Municipiul Sighișoara cu nr. 1.786/19.01.2022, prin care doamna Marcoş Florentina solicită preluarea contractului de închiriere nr. 853/2007, așa cum a fost modificat și completat prin actele adiționale nr. 1/2011, nr. 2/2016 şi nr. 3/2021, având ca obiect terenul situat în Municipiul Sighișoara, str. Trandafirilor, f.nr, sector cadastral 40, număr cadastral 30, din planul de amenajare, în suprafață de 24,00 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, domnul Beiu Valeriu, conform contractului de vânzare - cumpărare încheiat în data de 18.01.2022;

Având în vedere cererea, înregistrată la Municipiul Sighișoara cu nr. 4.279/09.02.2022, prin care domnul Mocan Silviu Alexandru solicită preluarea contractului de închiriere nr. 7/1483/2013, așa cum a fost modificat și completat prin actul adițional nr. 1/29.12.2017, având ca obiect terenul situat în Municipiul Sighișoara, str. Plopilor, nr. 17, poz. 6, în suprafață de 16,50 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, doamna Mocan Claudia, conform contractului de vânzare - cumpărare încheiat în data de 31.01.2022;

Având în vedere clauza din contractele de închiriere mai sus amintite, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură teren, care fac obiectul contractelor de închiriere, se află în intravilanul Municipiului Sighișoara – domeniul public sau privat;

Având în vedere că, prin prelungirea contractelor de închiriere, respectiv preluarea contractelor de închiriere antemenționate, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;
Având în vedere că, prin prelungirea, respectiv preluarea contractelor de închiriere menționate mai sus, se aduc venituri  suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 4.356/09.02.2022, prin care se propune prelungirea și preluarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                   H O T Ă R Ă Ş T E:

Art. 1. Se aprobă, începând cu data de 01.03.2022, prelungirea contractelor de închiriere, încheiate cu persoane fizice, având ca obiect terenuri ocupate de construcţii – garaje, al căror termen va expira la data de 28.02.2022, conform tabelului nominal anexa nr. 1 la prezenta hotărâre.

Art. 2. Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, se vor aplica dispozițiile acesteia, ținând cont de destinația obiectului contractului de închiriere.

Art. 3. Perioada pentru care se aprobă prelungirea contractelor de închiriere, cuprinse în art. 1  din anexa nr. 1, este de 5 (cinci) ani.

Art. 4. Prelungirea și eventuala modificare a contractelor de închiriere, cuprinse în art. 1 din anexa nr. 1, se va face prin act adiţional.

Art. 5. (1) Se aprobă prelungirea contractului de închiriere nr. 175/2017, încheiat între Municipiul Sighișoara și domnul Avram Iuliu, având ca obiect terenul cu categoria de folosință curți – construcții, în suprafață de 380 mp., situat în Municipiul Sighișoara, str. La Leu, nr. 12, înscris în C.F. nr. 51541 Sighișoara (nr. C.F. vechi 11219, sub nr. cad. vechi 1227/11 și nr. top. 3355/11), cu nr. cad. 51541, cu destinația de teren curți - construcții, aferent construcției – casă de locuit, proprietatea chiriașului, căsătorit cu Avram Lucica, ca bun comun, al cărui termen va expira la data de 28.02.2022.
(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.03.2022 până la data de 28.02.2027.

(4) Prelungirea contractului de închiriere se va face prin act adiţional.
Art. 6. (1) Se aprobă preluarea, începând cu data de 01.03.2022, a contractului de închiriere nr. 132/2017, așa cum a fost modificat și completat prin actul adițional nr. 1/28.01.2022, având ca obiect terenul situat în Municipiul Sighișoara, cartier Târnava II, f.nr., poz. nr. 26, în suprafață de 15  mp., cu destinația de teren ocupat de construcția – garaj, de către domnul Timofte Vasile, ca urmare a dobândirii în proprietate a construcției – garaj, de la actualii chiriași ai terenului, domnul Alupoaiei-Dabija Costel şi doamna Alupoaiei-Dabija Ana.

(2) Chiria este cea stabilită prin contractul de închiriere și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la Casieria Primăriei, anual, cu termenul scadent la 31.03 a anului în curs, începând cu data încheierii contractului. 

(4) Durata termenului de închiriere este de 4 (patru) ani și 11 (unsprezece) luni, respectiv de la data de 01.03.2022 până la data de 31.01.2027.

 (5) Restul clauzelor contractuale din contractul de închiriere nr. 132/2017, așa cum a fost modificat și completat prin actul adițional nr. 1/28.01.2022, preluat conform art. 6 alin. (1) din prezenta hotărâre, își mențin valabilitatea între Municipiul Sighișoara și domnul Timofte Vasile.

Art. 7. (1) Se aprobă preluarea, începând cu data de 01.03.2022, a contractului de închiriere nr. 853/2007, așa cum a fost modificat și completat prin actele adiționale nr. 1/2011, nr. 2/2016 şi nr. 3/2021, având ca obiect terenul situat în Municipiul Sighișoara, str. Trandafirilor, f.nr, sector cadastral 40, număr cadastral 30 din planul de amenjare, în suprafață de 24,00 mp., cu destinația de teren ocupat de construcția – garaj, de către doamna Marcoş Florentina, ca urmare a dobândirii în proprietate a construcției – garaj, de la actualul chiriaș al terenului, domnul Beiu Valeriu.
(2) Chiria este cea stabilită prin contractul de închiriere și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la Casieria Primăriei, anual, cu termenul scadent la 31.03 a anului în curs, începând cu data încheierii contractului. 

(4) Durata termenului de închiriere este de 4 (patru) ani și 10 (zece) luni, respectiv de la data de 01.03.2022 până la data de 31.12.2026.

(5) Restul clauzelor contractuale din contractul de închiriere nr. 853/2007, așa cum a fost modificat și completat prin actele adiționale nr. 1/2011, nr. 2/2016 şi nr. 3/2021, preluat conform art. 7 alin. (1) din prezenta hotărâre, își mențin valabilitatea între Municipiul Sighișoara și doamna Marcoş Florentina.

Art. 8. (1) Se aprobă preluarea, începând cu data de 01.03.2022, a contractului de închiriere nr. 7/1483/2013, așa cum a fost modificat și completat prin actul adițional nr. 1/2017, având ca obiect terenul situat în Municipiul Sighișoara, str. Plopilor, nr. 17, poz. 6, în suprafață de 16,50 mp., cu destinația de teren ocupat de construcția – garaj, de către domnul Mocan Silviu Alexandru, ca urmare a dobândirii în proprietate a construcției – garaj, de la actualul chiriaș al terenului, doamna Mocan Claudia.
(2) Chiria este cea stabilită prin contractul de închiriere și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la Casieria Primăriei, anual, cu termenul scadent la 31.03 a anului în curs, începând cu data încheierii contractului. 

(4) Durata termenului de închiriere este de 4 (patru) ani și 10 (zece) luni, respectiv de la data de 01.03.2022 până la data de 31.12.2026.

 (5) Restul clauzelor contractuale din contractul de închiriere nr. 7/1483/2013, așa cum a fost modificat și completat prin actul adițional nr. 1/2017, preluat conform art. 8 alin. (1) din prezenta hotărâre, își mențin valabilitatea între Municipiul Sighișoara și domnul Mocan Silviu Alexandru.

Art. 9. Prelungirea și preluarea contractelor de închiriere menționate anterior în prezenta hotărâre se va face numai dacă chiriașii nu figurează cu debite restante față de Municipiul Sighișoara, la data încheierii contractului/actului adiţional.

Art. 10. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 11. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  6 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Avram Iuliu;
  1 ex. domnul Timofte Vasile;
  1 ex. doamna Marcoş Florentina;
  1 ex. domnul Mocan Silviu Alexandru.
19 ex.  
B.A. 
